section_heading: Životopis
paragraph_text: Luciano Delbianco rodio se 10. lipnja 1954. godine u Puli.[http://www.istra-istria.hr/index.php?id=3609 43. sjednica Županijske skupštine Istarske županije]. 16. a. Prijedlog Rješenja o opozivu Nadzornog odbora trgovačkog društva IRENA- Istarska Regionalna Energetska Agencija za energetske djelatnosti društvo s ograničenom odgovornošću Labin. Istarska županija. Pazin. 11. ožujka 2013. (pristupljeno 30. rujna 2014.). Osnovnoškolsko obrazovanje dovršio je 1969., a srednjoškolsko je stekao na Tehničkoj školi u Puli 1973. godine. Iste godine upisao je studij elektroenergetike na Elektrotehničkom fakultetu Sveučilišta u Zagrebu. Akademski naslov inženjera elektrotehnike stekao je 1977. godine, a dvije godine poslije upisuje poslijediplomski studij na istom smjeru na ovom fakultetu. Po završetku studija 1983. godine dobiva akademski stupanj magistra tehničkih znanosti u znanstvenom polju elektrotehnike. Od 1978. do 1989. godine radio je u tehničkom odjelu Elektroistre u Puli (Zajednica elektroprivrednih organizacija Hrvatske), gdje je obavljao posao inženjera za razvoj distributivnih mreža i posao tehničkog rukovoditelja.